
1. Sissejuhatus

1.1. Üldinfo ja juhtimisplaani eesmärk 

Käesolev dokument on koostatud ühe osana 2009–2010. a. läbi viidud projektist “Kohalike omavalitsuste haldusvõimekuse tugevdamine ning avalike teenuste kvaliteedi tõstmine läbi partnerluse arendamise ja kogemuste vahetamise Narva ja Kristiansandi omavalitsuste vahel”. 

Projekti üldeesmärk oli Narva linnavalitsuse haldusvõimekuse, kompetentsuse ja koostöövõime kõrge tase ning sotsiaalsete ja majanduslike erinevuste vähendamine. Projekti otsesed eesmärgid olid:
1. Narva linnavalitsuse ametnike haldusvõimekuse, kompetentsuse ja koostöövõime tõstmine;  

2. suurenenud kommunikatsioon ja piisav infovahetus Narva linnavalitsuse ja ühiskonna vahel; 
3. elanikkonna, MTÜ-de ja muude linnastruktuuride kõrge kaasamine otsustusprotsessi ja kohaliku omavalitsuse töösse.
Projekti väljunditeks olid Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengudokumendid: 

· Horisontaalsel tasandil Narva Linnavalitsuse haldusvõimekuse tugevdamise ning avalike teenuste kvaliteedi tõstmise strateegilise (sh linnajuhtimise struktuuri parendamise) plaan. 
· Vertikaalsel tasandil juhtimisplaanid (mänedžmendi plaanid) perioodiks 2011-2015 Narva Linnavalitsuse üksuste  haldusvõimekuse tõstmiseks järgmistes valdkondades: 

1) planeerimine ja aruandlus;  

2) elukeskkond ja keskkond;   

3) kultuur;  

4) haridus;  

5) noorsootöö;  

6) turism.

Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukava eesmärk oli analüüsida Narva linnavalitsuse haldusvõimekusega seotud probleeme, et määratleda arendustegevuse prioriteedud, püstitada eesmärgid ja planeerida meetmed haldusvõimekuse parendamiseks ning seeläbi avalike teenuste kvaliteedi parendamiseks. Juhtimisplaanid on Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavaga tihedalt seotud. See tähendab, et juhtimisplaani eesmärke ja tegevusi tuleb vaadata linnavalitsuse kui ühtse organisatsiooni haldusvõimekuse tugevdamise eesmärkide ja tegevuste kontekstis. Juhtimisplaanide roll on: 

· tagada, et valdkonna juhtimine toimub strateegiliselt ja kaalutletult ning planeeritud tegevuste elluviimiseks on tagatud ressursid;  

· kindlustada, et valdkonna teenuste osutamine toimub kindlaksmääratud reeglite alusel ning ametnikud on pädevad tegema otsuseid oma ametikoha nõuetest lähtuvalt.  

Käesolev dokument käsitleb planeerimise ja aruandluse valdkonda ja sisaldab: 

· ülevaadet valdkonnaga seonduvatest Narva linna arengudokumentidest ja teemaga seotud struktuuriüksustest; 
· resümeed olemasolevates valdkondlike arengudokumentides haldusvõimekuse alastest eesmärkidest ja meetmetest;  

· dokumentide analüüsi, haldusvõimekuse hindamisel kasutatud CAF-mudeli, toimunud seminaride ja linnavalitsuse ametnikele esitatud kirjalike järelpärimiste alusel koostatud ülevaadet valdkonna problemaatikast; 

· seminaris valdkonna töögrupi poolt koostatud hetkeolukorra SWOT-analüüsi; 

· juhtimisplaani eesmärke, tegevussuundasid ja ülesandeid;

· tulemuste hindamise vahendite kirjeldust;  

· täpsemat tegevuskava. 

Kuna organisatsiooni haldusvõimekus sõltub tema osade haldusvõimekusesest (ja vastupidi), siis on juhtimisplaani eesmärgid ja tegevussuunad sarnased Narva linnavalitsuse haldusvõimekuse tugevdamise ning avalike teenuste kvaliteedi tõstmise arengukava eesmärkidele ja tegevussuundadele. Erinevus seisneb ülesannetes ja tegevustes (see on n.ö konkreetsem elluviimise tasand).  

Juhtimisplaanis on kajastatud vaid need ülesanded ja tegevused, mis lisanduvad olemasolevates valdkondlikes arengukavades ning Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavas sätestatud ülesannetele ja tegevustele. Juhtimisplaanid ei asenda olemasolevaid arengudokumente.

1.2. Juhtimisplaani elluviimine 

Juhtimisplaan on praktiline haldussuutlikkuse arendamise vahend. Selle olulisim osa on tegevuskava – sisuliselt võib juhtimisplaani ja tegevuskava vahele võrdusmärgi panna. Tegevuskava kinnitab linnavalitsus koos haldusvõimekuse tugevdamise tegevuskavaga. Ülejäänud käesoleva dokumendi osad on informatiivsed ja kujutavad endast kokkuvõtet analüüsist, mis viis tegevusplaani konkreetsel kujul koostamiseni. Tegevuskavas on ära näidatud eesmärgid, tegevussuunad, ülesanded ja tegevused, millele on määratletud elluviimise periood ja vastutav struktuuriüksus (või ametnik) ning partnerid. 

Juhtimisplaanide elluviimise aruandluse ja uuendamise korraldus vastab Narva linna arengukava läbivaatamise korraldusele. Aruanne esitatakse juhtimisplaanides toodud vastutajate poolt linnavalitsusele kord aastas koos juhtimisplaani täiendusettepanekutega. 
Juhtimisplaanid on eraldi dokumendid seni kuni nendes sisalduvad tegevused viiakse ellu ja/või valdkondlike arengukavade ülevaatuse käigus koostatakse igale valdkondlikule arengudokumendile oma juhtimisplaan. Edaspidi hakkab kehtima nõue, et iga arengudokument peaks sisaldama juhtimisplaani, et arengudokumendi elluviimiseks tarvilikke haldusvõimekuse alaseid eesmärke ja tegevusi. 

2.  Hetkeolukorra kirjeldus ja analüüs

2.1. Seotud dokumendid
Elukeskkonna ja keskkonna valdkonna teemasid reguleerivad järgmised Narva linna arengudokumendid:

· Narva linna arengukava 2008-2014.

· Narva linna energiamajanduse arengukava 2009-2015

· Narva linna transpordi arengukava 2009-2015

· Narva linna liiklusohutusprogramm 2009-2013

· Narva linna haljastuse arengukava 2009-2014

· Narva jäätmekava

· Narva linna ühisveevärgi ja –kanalisatsiooni arendamise kava aastateks 2008-2020

· Narva linna üldplaneering 2000-2012 (kehtestatud Narva Linnavolikogu 28.11.2001. a. määrusega nr. 92/49). Hetkel on koostamisel uus Narva linna üldplaneering (algatatud Narva Linnavolikogu 15.05.2010. a. otsusega nr. 150). Vastavalt Planeerimisseadusele muutub planeering kehtetuks siis, kui samale territooriumile kehtestatakse uus sama taseme planeering. Antud töös käsitletakse koostatava planeeringu sätteid seisuga 22.09.2010.

· Narva linna üldplaneeringu keskkonnamõju strateegilise hindamise aruanne (AS Pöyry Entec, töö nr. 850/08), seisuga 22.09.2010. 

2.2. Seotud struktuuriüksused
	Arengudokument
	Vastutav asutus

	Narva linna arengukava 2008-2014
	Arenduse ja Ökonoomika Amet

	Narva linna energiamajanduse arengukava 2009-2015
	Linnavara- ja Majandusamet

	Narva linna transpordi arengukava 2009-2015
	Linnavara- ja Majandusamet

	Narva linna liiklusohutusprogramm 2009-2013
	Linnavara- ja Majandusamet

	Narva linna haljastuse arengukava 2009-2014
	Linnavara- ja Majandusamet

	Narva jäätmekava
	Linnavara- ja Majandusamet

	Narva linna ühisveevärgi ja –kanalisatsiooni arendamise kava aastateks 2008-2020
	Linnavara- ja Majandusamet

	Narva linna üldplaneering 2000-2012; Narva linna koostatav üldplaneering, seisuga 22.09.2010
	Arhitektuuri- ja Linnaplaneerimise Amet

	Narva linna üldplaneeringu keskkonnamõju strateegilise hindamise aruanne (AS Pöyry Entec, töö nr. 850/08), seisuga 22.09.2010
	Arhitektuuri- ja Linnaplaneerimise Amet


Elukeskkonna ja keskkonna valdkonnas on olulisemad käsitletavad teemad energiamajandus, transport ja liiklusohutus, linnahaljastus, jäätmed ning ühisveevärk ja –kanalisatsioon. Kõik nimetatud valdkonnad jäävad üldises plaanis Linnavara- ja Majandusameti haldusalasse. 

Vastavalt Narva Linnavalitsuse Linnavara- ja Majandusameti põhimääruse (kinnitatud Narva Linnavolikogu 11. märtsi 2010. a. määrusega nr 11) § 9 kuuluvad ameti haldusalade Narva linna arengukavas ning muudes õigusaktides sätestatud alusel linna heakorra, kommunaalmajanduse, keskkonnakaitse, ühistranspordi, elamumajanduse ja linnavaraga seonduva korraldamine ja tagamine. 

Ameti sees toimub täpsem spetsialiseerumine: 

Arhitektuuri- ja Linnaplaneerimise Ameti tööd juhib juhtkond (5 ametnikku), kellele alluvad Arhitektuuri ja planeerimise osakond (12 ametnikku), Geodeesia ja maakorralduse osakond (7 ametnikku) ning Ehitusjärelevalve ja hoonete osakond (6 ametnikku). Planeerimistoimingute elluviimise eest (sh. üldplaneeringu ja keskkonnamõju strateegilise hindamise koostamine) vastutab Arhitektuuri ja planeerimise osakond, kaasates teisi osakondi.

2.3. Valdkonna arengudokumentides esitatud haldussuutlikkusega laiemalt seostatavad probleemid ja eesmärgid
ARENGUKAVADES MÄRGITUD PEAMISED VALDKONNA SISULISED PROBLEEMID
Narva linna energiamajanduse arengukava 2009-2015

Olulisemad probleemid energiamajanduse korraldamisel: 

· Kohati kõrged küttekulud, mis on tingitud hoonete halvast seisukorrast: Narva linna soojusvõrku ühendatud hoonetest 75-l on tuvastatud olulised soojuskaod ning seetõttu võib säästuvõimalusi renoveerimisel hinnata kõrgeks (lk 35). Linna hoonete küttesüsteemid on valdavalt tasakaalustamata. Radiaatorid on suuremas osas varustatud mittetöötavate reguleerventiilidega, mis tulevad asendada enne radiaatorit paiknevate termostaatventiilidega (lk 35).

· Viimastel aastatel on olnud probleemiks kriisiolukorrad, mis tekkinud erinevatest avariidest. Omavalitsus peab tulevikus enam tähelepanu pöörama eriolukordadeks valmisolekule. 

· Lisaks toob arengukava välja detailsemaid probleeme, mis tekkinud soojusenergia pakkumisel (spetsiifilisemad tootmise ja transpordi küsimused).

Narva linna transpordi arengukava 2009-2015

Transpordi valdkonna arendamisega seotud sisulised probleemid:

· Narva linnas on kiiresti kasvamas autostumine ja sellest tingitud probleemide levik (lk 18).
· Üldiselt on Narva linna liikluse probleemiks see, et autokasutamine on võrreldes muude transpordiliikidega liialt mugav ning seega on alternatiivsete liikumisviiside kasutamine liialt väike (lk 33).
· Narva linnas kohati probleeme tänavakatte seisukorraga. Probleemseimaks on Raudsilla, kadastiku II, Pimeaia ja Partisani tänavad (lk 21).
· Probleemses seisukorras on Narva linna kasutusel olevate sildade piirded (lk 23).
· Kergliikluse valdkonnas on suurimaks probleemiks jalakäijate liiklusohutus (lk 25).
· Kohati esineb probleeme ülekäiguradade valgustusega ning samuti inimeste teadlikkusega, kuna pole harjutud kandma helkurit (lk 26).
· Probleemina võib välja tuua asjaolu, et linnavalitsusel puudub ülevaade inimeste hinnangutest ühistranspordile ning probleemsetest teguritest. Vastavat infot ei koguta (lk 30).
· Suuremates elamupiirkondades esineb mõningaid probleeme parkimisega, kuna elamule kuuluva maa pind on liialt väike (lk 38).
· Väga olulise probleemina võib käsitleda Narva linnas loodud piiriületussüsteemi, mis on eelkõige seotud raskeveokite liiklusega. AS Transservis-N poolt pakutavad teenused autojuhtidele ei ole piisavad, mistõttu pikenevad piirijärjekorrad tihtipeale oluliselt. 
Narva linna liiklusohutusprogramm 2009-2013 toob peamise probleemina välja parkimise ja liiklusohutuse ning samuti registrite uuendamise ja loomise vajaduse. 

Narva linna haljastuse arengukava 2009-2014 toob peamiste probleemidena välja:

· Alafinantseerimine, mis võimaldab teostada vaid hädavajalikke hooldustöid (lk 8). 

· Turvalisuse puudumine ja haljasalade kasutusvõimaluste vähesus (lk 8). 

· Narva linna kalmistud ei väärtuste minevikku ja erinevate aegade sidet (lk 8).

· Linna metsad on kaua olnud hooldamata ja muudetud valdavalt omavolilise olmeprügi mahapaneku kohaks (lk 9). 

Narva jäätmekava

Olulisemad jäätmehoolduse probleemid ja võimalikud lahenduste suunad on järgmised (lk 43):

· Viimastel aastatel on Narva jäätmekäitlust suuresti edendatud, kuid valdavalt on arengud toimunud linna põhiosa suhtes, suuremat tähelepanu vajavad eraldiseisvad linnaosad (näit Kudruküla) – paigaldada konteinereid pakendijäätmete ja ohtlike jäätmete kogumiseks põhiliselt aiandusühistutest koosnevatesse linnaosadesse.

· Kuigi linnaosad, kus valdavad on aiandusühistud, on haaratud korraldatud jäätmeveo piirkondadega, vajavad need piirkonnad suuremat tähelepanu keskkonnaohutu jäätmekäitluse osas – biolagunevate jäätmete eraldamine ja nende keskkonnaohutu kompostimine tekkekohas.

· Ilmselt ei kajastu jäätmearuandluses kõik linna territooriumil tekkivad (kogutavad) olmejäätmed (sh pakendijäätmed); osa neist veetakse otse Uikala prügilasse ja/või taaskasutatakse kusagil mujal - järelvalve tekkivate jäätmevoogude ja nende edasise käitlemise üle vajab tõhustamist.

· Olmejäätmete käitlemise ahel: jäätmekäitluskeskus, mehhaanilis-bioloogilise töötlemine (MBT) ja ladestamine Uikala prügilasse on arenemisjärgus, selle efektiivsus on ebaselge – arendatava süsteemi tõhusust on vaja hinnata ja vajadusel seda täiustada või kasutada muid käitlusvõimalusi (ka põletamine Iru Elektrijaamas).

· Narva jäätmehoolduseeskirjas on kirjas aia- ja pargijäätmete eraldi kogumise nõue ja nende suunamine kompostimisele; selle protsessiga tuleb haarata ka kalmistud. Kompostimisplats, kus kompostitakse vaid aia- ja pargijäätmeid rajada jäätmekäitluskeskusesse; kalmistute puhul rakendada kompostimist tekkekohas.

· Kuigi Narvas on suhteliselt hästi välja arendatud erinevate jäätmeliikide kogumisvõrgustikud (pakendijäätmed, elektroonikaromud jm), vajavad need võrgustikud täiendamist - vajalik veel ühe ohtlike jäätmete kogumispunkti rajamine.

· SA Narva Haigla on korraldanud tervishoiul tekkivate jäätmete käitlemise heal tasemel, sellisel tasemel, mida praegused tingimused võimaldavad, kuid muudel tervise- ja veterinaariateenuseid pakkuvatel asutustel on see lahendamata – üheks võimaluseks – SA Narva Haigla võtaks vastu ka muude asutuste jäätmed ja käitleks neid haigla poolt kehtestatud korra kohaselt; kaugemas perspektiivis on vaja teha koostööd omavalitsuste vahel ja rajada regionaalne keskus Kirde-Eestis.

Narva linna ühisveevärgi ja –kanalisatsiooni arendamise kava aastateks 2008-2020

Olulisemad sisulised probleemid valdkonnas:

· Teatud riski kujutavad Narva veehoidlale endast 2006. a. suletud Narva olmejäätmete prügila ja AS Narva Elektrijaamad settetiigid. Potentsiaalne reostusoht joogiveele (lk 63). 
· Narva veepuhastusjaama veehaardes on probleeme ülenormatiivse looduslikku päritolu orgaanilise ainega (looduslikud ehumiin- ja fulvohapped). Proovid ületavad isegi III klassi veele esitatud piirnorme (lk 91, 93). 
· Suurim probleem Narva joogivees on trihalometaanid (kloroform, bromoform, dibromoklorometaan ja bromodiklorometaan) (lk 93).
· Vananenud ja korrodeerunud terastorustikud. Torustikud on tugevalt amortiseerunud, kohati ringistamata ja esineb tupikotsi (lk 96).
· Masinapark on vananenud ja vajab väljavahetamist (AS Narva Vesi) (lk 96). 
· Probleemiks on heitveepuhastusjaama sisenevate tööstuse olme- ja tööstusreovete piirkontsentratsioonid, mida ületatakse tihti (lk 121).
Narva linna koostatav üldplaneering

Narva linna üldplaneering koostatakse olemasoleva Narva linna üldplaneeringu 2000-2012 uuendamiseks kuna olemasolev üldplaneering ei täida enam oma igapäevaseid vajadusi ja funktsioone:

· Olemasolevas üldplaneeringus on määratlemata piirkonniti hoonete lubatud maksimaalsed kõrgused ning üldplaneering kajastab rohkem koostamise hetkeolukorda, kui olulisi tulevikku suunatud tegevusi (www.narvaplan.ee).  

· Puuduvad ettepanekud perspektiivsete parkide, väikeelamute, tööstusalade, probleemseteks saavate liiklussõlmede jne arendusalade väljatoomise kohta (www.narvaplan.ee).  

· Paljud detailplaneeringud toovad kaasa kehtestatud üldplaneeringu muutmise ettepaneku, mis omakorda viitab sellele, et linna üldplaneeringut on vaja ajakohastada (www.narvaplan.ee).   

· Linna areng on olnud kiirem, kui eeldati olemasolevat üldplaneeringut välja töötades (www.narvaplan.ee).   

· Alates 2001. aastast on muutunud paljud õigusaktid, mida tuleb arvestada omavalitsuse arengusuundade määratlemisel ja üldplaneeringu tegemisel. Seega tingib õigusliku tausta muutumine uue üldplaneeringu koostamise (www.narvaplan.ee).  

· Ruumilise arengu seisukohast on üheks suurimaks probleemiks tõusnud parkimiskohtade puudus „magala rajoonides“ korterelamute ümber. Nõukogude aegsel tööliskorterite ehitamisel ei arvestatud tulevikus kasvava autostumisega ja sealt lähtuvate probleemidega (lk 19). 

· Nõukogude perioodi lõpus rajatud Pähklimäe ja Soldino rajoonides on valdavalt üheksakordsed elamud, elamutevahelised õuealad on sageli haljastamata ning kasutusele võtmata (lk 15). Puudub kvaliteetne avalik ruum, mis oluliselt langetab elukeskkonna väärtust ning samuti kinnisvara hindu. 

· Olgina (450 krunti 60 hektaril) ja Kudruküla (4500 krunti 563 hektaril) linnaosades, kus asuvad ainult hooajalised elamud, puudub igasugune teenindus- ja ärimaa (lk 16). 

· Narva linnas on kokku ligikaudu 10 ha garaažiühistute maad, mis paiknevad osaliselt linnaruumiliselt väga väärtuslikes kohtades Narva jõe kaldal ja Kalda tänava vahelisel alal, Narva Issanda Ülestõusmise kiriku vahetus läheduses, samuti mitmes kohas vanalinnas (lk 16). Tegemist on nõukogude pärandiga, mis langetab piirkonna visuaalset miljööd ning piirab ehitustegevust.
· Ärimaa osakaal linnaruumis on suhteliselt madal ning samuti koondunud peamiselt Tallinna maantee, Puškini tänava ja Kreenholmi tänava äärde. Peaaegu täielikult puuduvad ärimaad vanalinnas (lk 16). Ärimaade puudumine Vanalinnas nõrgestab otseselt turismisektorit ning ei arvesta turistide liikumise marsruutidega (sh. jalgsi).
· Ühiskondlike hoonete maad ja sotsiaalhoolekande asutuste maad on koondunud kesklinna (lk 17, 18), põhjustades seega täiendavat liikluskoormust äärelinn-kesklinn suunal, süvendades seeläbi kesklinna võimalikke liiklusprobleeme. 
· Olemasolevates kalmistutes ei ole enam vabu matmispaiku (lk 18).

· Ühistranspordis põhjustavad probleeme ülalnimetatud Olgina ja Kudruküla linnaosad, kuna talvine ka suvine liikumisvajadus erinevad kordades. Maakonnaliinide mõistes jäävad aga liinid aianduskooperatiivide aladele liialt lühikeseks, seega on liinid olemusel linnalähiliinid (lk 20). 

· Suvilate rajoonid on peamiselt kanaliseerimata ning reovesi juhitakse kogumiskaevudesse (lk 20). 

Narva linna üldplaneeringu keskkonnamõju strateegilise hindamise (KSH) aruanne

KSH aruanne toob üldises plaanis välja järgmised Narva linnaga seotud keskkonnaprobleemid ja -riskid, millega peab linnavõim ruumilise arengu kavandamisel arvestama:

· Narva linn asub Ida-Virumaal ehk Eesti suurimas tööstuspiirkonnas, mida iseloomustab suhteliselt väikesel territooriumil asuvate tootmiskeskuste rohkus. Linnale avaldavad mõju Tallinn-Narva maantee ja kaubaveoga üle koormatud (sh. vedelkütuste vedu) Tallinn-Narva-Peterburi raudtee. Seetõttu peetakse Ida-Virumaad üheks suurimaks tehnogeense riskiga piirkonnaks Eestis (võimalikud tööstus-, keemia- ja transpordiavariid, mis on seotud suurte koguste keemiliste ainete paiskamisega atmosfääri) (lk 23). 

· Tööstusest ja tootmisest tingitud õhusaaste (lk 24, 25).

Narva linna energiamajanduse arengukava 2009-2015

Narva Linnavalitsuse probleemid haldusvõimekuse seisukohast energiamajandusega tegelemisel: 

· KOV-le kuuluvad eluhooned ja eluruumid, eriti ühiselamu tüüpi majad, on halvas seisukorras ja tehtud on ainult hädaremonte. Osa elanikke ei maksa üüri ega kommunaalkulusid.  (lk 11)
· KOV eluasemeid haldab lepingu alusel SA Narva Linnaelamu. Kõik KOV elamud on ühendatud kaugküttevõrku. (lk 11)
· Tuleviku seisukohast on vajalik otsustada erinevate soojatootmise alternatiivide osas (elekter, gaas, jäätmed, puit jms)? (lk 11)
Narva linna transpordi arengukava 2009-2015

Narva linna haldussuutlikkuse probleemidele transpordi valdkonnas viitab suutmatus lahendada piiriületustega seotud probleeme ning samuti linnavalitsuse teadmatus ühistranspordi probleemidest (elanike arvamus on välja selgitamata). 

Narva linna haljastuse arengukava 2009-2014: Haljastustööde ja istutuste tegemine toimub tööde teostaja ja linnavalitsuse vahelise lepingu (kokkuleppe) alusel, mille eelduseks on linnavalitsuse poolt kinnitatud haljastusprojektid nii kogu linnas kui ka linnaosades, korteriühistute, haridusasutuste territooriumidel jne. (lk 13) 
Narva linna koostatav üldplaneering

Otseseid haldussuutlikkuse probleeme üldplaneering välja ei too. Kuigi edaspidiste arutelude käigus on vajalik välja selgitada täpsemad põhjused, miks üldplaneeringut muutvaid detailplaneeringuid on suhteliselt palju. Kas tegemist on üldplaneeringu madala kvaliteediga või linnavõimu suutmatusega kehtestatud ruumilise arengu põhimõtteid järgida?

Narva linna üldplaneeringu keskkonnamõju strateegilise hindamise (KSH) aruanne

Vastavalt Hädaolukorraks valmisoleku seadusele on igal omavalitsusel kohustus koostada valla või linna riskianalüüs, mille eesmärgiks on välja selgitada õnnetuste tekkimise tõenäosust ning nende mõju ulatus tervisele, loodusele ja majandusele. Riskianalüüs on aluseks üldplaneeringu ja KSH koostamisele. 2004. a. on koostatud „Narva linna ja Vaivara valla esialgne riskianalüüs“, mille andmed ei olnud KSH koostajatele kättesaadavad (lk 23). 
VALDKONDLIKES ARENGUKAVADES ESITATUD PEAMISED EESMÄRGID
Narva linna energiamajanduse arengukava 2009-2015

Lähematel aastatel on soojusvõrgu edasiarendamisel ja töökindluse tõstmisel peamised suunad (lk 18): 

· edasine vana torustiku renoveerimine ja soojuskadude vähendamine; 

· sõltumatu ühendusega soojussõlmede juurutamine, eesmärgiks 100%; 

· täieliku soojuse distantsmõõtmise saavutamine; 

· võrgu optimaalse töö kontrolli ja juhtimise täiustamine; 

· rõhutõstepumplate renoveerimine (vajab eraldi analüüsi). 

Narva Linnavalitsuse eesmärgid haldusvõimekuse seisukohast energiamajandusega tegelemisel:

· Info kättesaadavuse tagamine. (lk 14)

Narva linna transpordi arengukava 2009-2015

· Narva transpordisüsteem on keskkonnasõbralik ja kvaliteetne pakkudes mugavat liikumisvõimalust kõigile elanikele ning linna külalistele (kk 53)

Eesmärgid sisaldavad kvaliteedi dimensioone, samuti on meetmetes toodud haldussuutlikkuse ja teenusekvaliteedi arendamisega seotud tegevusi (lk 54-55).

· Eesmärk 1. Integreeritud planeerimisprotsess ja transpordisüsteemi järjepidev analüüs 

[image: image4.emf]
· Lk 56 Eesmärk 2. Mugavam ja arusaadavam liikluskorraldus

· Lk 57 Eesmärk 3. Jalgrattateede kvaliteedi ja jalgrattaliikluse osakaalu tõstmine.

· Eesmärk 4. Ühistranspordi reisijate arvu püsimine praegusel tasemel.

[image: image7.emf]
· Eesmärk 5. Jõetranspordi arendamine ja kvaliteetse teeninduskompleksi loomine.

Täpsem tegevuskava on välja toodud Narva jõesadama arengukavas aastateks 2009-2018.

Vajalik on järjepidevalt monitoorida liiklust ja transpordisüsteemi arenguid ning teha koostööd linnalähisvaldadega (lk 55).

Arengukava seire eestvedajaks on Narva Linnavara- ja Majandusamet, kes oma tegevusega peab tagama teiste osaliste aktiivse kaasamise planeeritud tegevuste elluviimisse. (lk 66).

Narva linna liiklusohutusprogramm 2009-2013 seab visiooniks ohutute tänavate linna loomise (lk 15). Eesmärkideks on vähendada hukkunute arvu (hukkunute arv linnas ei ole üle 2,5 aastas) ning liiklusõnnetuste arvu (piirnäitaja 58 õnnetust aastas) (lk 15).

Tulevikutegevustena on vajalik:

· Tõhustada liiklusohutuse alast tegevust: uuendada liiklusohutuskomisjoni põhimäärust, korrigeerida kohalikke õigusakte ning töötada välja uusi (lk 17). Samuti on vajalik kutsuda ellu erinevaid liiklusohutuskampaaniaid (lk 20). 

· Parandada liikluskasvatust: projektid ja loengukursused, liiklusväljakud.

· Kampaaniate läbiviimine: selgitustöö erinevatele sihtgruppidele.

· Liikluskontroll: abipolitseinikud ja koolipatrullid. 

· Liiklusohutuse ja liikluskorralduse uuringute teostamine: liiklusolude interaktiivse kaardi loomine, elektroonilise arvepidamise sisseseadmine teetööde kohta, liiklusloendused, Blac Spot´ide väljaselgitamine, ohutusauditid, arvamusküsitlused.

· Liikluskeskkonna kujundamine: üldplaneeringu muudatused, liiklusmärkide ja teekattemärgiste asukohtade registri uuendamine, liikluskorralduse reguleerimise tõhustamine. 

· Ohtlike kohta liikluskorralduse muutmine.

Narva linna haljastuse arengukava 2009-2014

Eesmärgid, mille saavutamine eeldab haldusvõimekuse tõstmist (lk 14-17)

· EESMÄRK 1: Liigiliselt mitmekesised, heas ökoloogilises seisundis, esteetilised ja korrastatud haljasalad
Tegevussuund 1.2. 
Linna haljasalade rajamise ja hooldamise süsteemi väljatöötamine ja järjepideva hooldamise korraldamine (Märkus: siin on mõeldud linnale kuuluvaid haljasalasid, mitte kõiki linna territooriumil asuvaid haljasalasid).

· EESMÄRK 4. Elanike, ühiskondlike ja teiste organisatsioonide kaasatus linna haljastuse ja heakorra taseme tõstmisse ja teenuste mitmekesistamisse haljasaladel
Mõõdikud: 
· era- ja III sektori osalusel toimunud haljastusürituste arv aastas (algseis ja soovitav arv tulevikus) 

· era- või III sektori poolt algatatud aktsioonide arv (soovitav arv) 

· partnerite poolt osutatavate teenuste mitmekesisus ja kvaliteet haljasaladel vastab määratud funktsioonile (eelnevalt haljasalade kaupa määratletud, mida soovitakse; mõõdetakse, kas see on saavutatud) 

· ühisprojektide arv 

· heakorraga seotud konkurssides osalejate arv (edaspidi selle suurenemine) (võib lisaks panna ka korraldatud konkursside arvu aastas, mis näitab mitmekesiste konkursside läbiviimist) 

Ülesanded (järelevalve tõhusus näitab puhtalt haldamise suutlikkust): 

1.2.1. Järelevalvesüsteemi väljatöötamine ja rakendamine linna haljastuse rajamise jälgimiseks 

1.2.2. Järelevalvesüsteemi väljatöötamine ja rakendamine linna haljasalade hooldustööde kvaliteedi kontrollimiseks

Tegevussuund 4.1. Partnerite kaasamine era- ja III sektorist haljasalade kasutusfunktsioonide laiendamiseks (sh finantseerimiseks) 
Ülesanded: 
4.1.1. Soovitavate püsiteenuste pakettide väljatöötamine haljasalade lõikes 

4.1.2. Hangete korraldamine haljasaladel püsiteenuste pakkujate leidmiseks

4.1.3. III sektori poolt algatatud heakorra- ja haljastusega seotud projektide kaasfinantseerimine linna eelarvest

Tegevussuund 4.2. Elanike heakorra-alase teadlikkuse tõstmine ja motiveerimine heakorrataseme tõstmiseks ning kaasamine heakorratööde läbiviimisse 
Ülesanded: 
4.2.1. Haljasalade hooldusnõuete ja/või hooldusvõtete tutvustamine elanikele (infomaterjalid internetis, koolitused) 
4.2.2. Töö koolinoortega 

4.2.3. Elamute heakorrakonkursside korraldamine, aktiivsemate elanike/ühistute tunnustamine 

4.2.4. Hoogtööpäevade kavandamine ja läbiviimine (laupäevakute korraldamine, elanike kaasamine istutustöödele jmt) 
Tegevussuund 4.3. Haljasalade hooldusnõuete ja/või hooldusvõtete tutvustamine ja nõustamine avalikus kasutuses olevate territooriumide haldajatele ja hooldustöid teostavatele firmadele 
Ülesanded: 
4.3.1. Asutuste ja ettevõtete nõustamine haljastuse rajamiseks ja hooldamiseks (ekspertide poolt läbiviidud koolitused) 
Ettevõtetele hooldusklasside nõuete tutvustamine 

4.3.3. Ettevõtete heakorrakonkursside korraldamine 

4.3.4. Linna haljasaladel töid teostavatele ettevõtetele praktiliste õppepäevade korraldamine 

EESMÄRK 5. Tõhus järelevalve linna haljasalade turvalisuse ja heakorraeeskirjades määratletud haljastuse nõuete täitmise üle 
Mõõdikud: 
· Elamute juurde kuuluvate haljasalade hooldamise kvaliteedi paranemine (mitu % haljasaladest on hooldatud vastavalt linna haljasalade hooldusintensiivsuse klasside nõuetele. See eeldab koolituse ja nõuete tutvustamise teostamist.) 

· Haljasalade hooldamise kvaliteedi paranemine avalikus kasutuses olevatel maadel (sõltumata omandivormist) (mitu % haljasaladest on hooldatud vastavalt linna haljasalade hooldusintensiivsuse klasside nõuetele) 

· Väärtegude (sh vandalismijuhtumite) ja kuritegude arvu vähenemine haljasaladel (algseis ja soovitav arv tulevikus või vähenemise %) 

· Hooldamata rohealad osakaalu vähenemine (algseis, soovitav seis %) 

Tegevussuund 5.1. Järelevalve süsteemi tõhustamine ja järelevalve teostamine heakorraeeskirjade täitmise üle (sh koostöö politseiga) 
Ülesanded: 
5.1.1. Koostöö tõhustamine keskkonnainspektsiooni, linna ja politsei vahel 

5.1.2. Tegevusprogrammide loomine prioriteetsete probleemide käsitlemiseks

EESMÄRK 6. Organisatsiooni suutlikkus ja pädevus haljastuse arengukavast tulenevate ülesannete täitmiseks 
Mõõdikud: 
· Haljastuse arengukava kasutatakse sisendina teiste linna arengudokumentide koostamisel, arvestades haljastuse ökoloogilise, funktsionaalse ja esteetilise faktori olulisust  

· Haljastuse arengukavas ettenähtud tegevused on plaanipäraselt ellu viidud. 

· Finantseerimise süsteem välja töötatud ja toimib 

· Arengukavast tulenevate ülesannete täitmiseks vajalikud ametikohad on loodud ja kvalifitseeritud spetsialistid on värvatud. 

· Spetsialistide kvalifikatsiooni tõus (atesteerimise tulemused) 

Tegevussuund 6.1. Arengukava elluviimise jälgimine 
Ülesanded: 
6.1.1. Ühiskondliku (laiapõhjalise) järelevalvenõukogu moodustamine arengukava täitmise jälgimiseks ja selle töökorralduse põhimõtete väljatöötamine 

6.1.2. Arengukava monitooring ja uuendamine 

Tegevussuund 6.2. Haljastuse finantseerimissüsteemi loomine 
Ülesanded: 
6.2.1. Haljastuse hooldamise ja arendamise järjepidevust tagava eelarve kujundamise põhimõtete väljatöötamine 

6.2.2. Eelarveväliste rahastajate kaasamise süsteemi loomine 

6.2.3. Projektide koostamise ja elluviimise lisafinantseerimise süsteemi loomine 

Tegevussuund 6.3. Haljastusspetsialistide värbamine ja koolitus 
Ülesanded: 
6.3.1. Arengukava täitmiseks vajaliku täiendava oskusteabe vajaduse väljaselgitamine 

6.3.2. Olemasolevate spetsialistide täiendava koolitusvajaduse väljaselgitamine 

6.3.3. Uute ametikohtade loomise vajaduse väljaselgitamine 

6.3.4. Uute töötajate värbamine 

6.3.5. Spetsialistide õigusalane ja erialane koolitus 

Narva jäätmekava

Narva linna jäätmehoolduse eesmärgid on järgmised (lk 44):

· jäätmetekke vähendamine ja tekkivate jäätmete taaskasutamise suurendamine;

· omavalitsuse haldussuutlikkuse tõstmine nii jäätmekäitluse korraldamise kui ka järelvalve suhtes;

· ladustatavate jäätmete koguse ja selles biolagunevate jäätmete osatähtsuse vähendamine;

· võimalikult suure arvu jäätmekäitlejate haaramine jäätmete kogumise ja käitlemise süsteemi.

lk 44-45: Jäätmekava üldeesmärk: Jäätmete ladestamise vähendamine, jäätmete taaskasutamise suurendamine ning tekkivate jäätmete ohtlikkuse vähendamine.

Meede 1. Jäätmehoolduse korraldamise kavandamine

Tegevus: Jäätmehooldusalased uuringud

· Narva linnas tekkivate olmejäätmete koostise uuring 

· praeguse olmejäätmete käitlusskeemi efektiivsuse uuring, s.t skeemi: olmejäätmete kogumine ja transport linnas → Narva jäätmekäitluskeskus → Ecocleaner OÜ → Uikala prügila tõhususe uuring ja vastavus parimale võimalikule tehnikale

· biolagunevate kalmistujäätmete kompostimine, vastav uuring

· linna tervishoiuasutustes tekkivate spetsiifiliste jäätmete kogumine ja nende esialgne käitlemine SA Narva Haiglas, uuring

Tegevus: Omavalitsuste koostöö arendamine

· linna tervishoiuasutustes tekkivate spetsiifiliste jäätmete käitlemine koostöös Ida-Virumaa omavalitsustega, selle koostöö kavandamine ja teostatavusuuring

Tegevus: Jäätmehoolduse (jäätmekäitluse) alased kampaaniad ja koolitused

· linnaelanike, ka aiandusühistute elanike, seas jäätmekäitlusalase teavitustöö tegemine, selle jätkamine

· jäätmekäitlusalased üritused koolides; vastavasisulised materjalid

· juhendmaterjalid biolagunevate jäätmete kohtsortimiseks ja kompostimiseks aiandusühistute ning eramute piirkondades

· jäätmehooldusalased koolitused linnaametnikele ja linnaasutuste (linna osalusega asutuste) töötajatele ja jäätmekäitlejatele.

Tegevus: Narva linna õigusaktide ajakohastamine

· jäätmehoolduseeskirja ja muude õigusaktide täiendamine (muutmine) vastavalt teostatud uuringute tulemustele ja ajakohastatud eesmärkidele

Meede 2. Jäätmekäitlusvõrgustiku arendamine ja täiendamine

Tegevus: Pakendijäätmete kogumiskonteinerite võrgustiku täiendamine

· jätkuv tegevus vastavalt linnavalitsus 22. oktoobri 2008. a määrusele nr 1363 Pakendijäätmete konteinerite jäätmevaldajatele üleandmise kord kasutajatele; ka aiandusühistutele

Tegevus: Ohtlike jäätmete kogumisvõrgustiku täiendamine

· täiendava ohtlike jäätmete kogumispunkti avamine

· ohtlike jäätmete kogumisringi korraldamine, ka aiandusühistute linnaosades

Tegevus: Biolagunevate jäätmete võrgustiku täiendamine

· aia- ja pargijäätmete eraldi kogumine

· aia- ja pargijäätmete kompostimisplatsi rajamine

Meede 3. Järelevalvesüsteemi tõhustamine

Tegevus: Kontrolli saavutamine Narva linnas tekkivate jäätmevoogude üle

· korraldatud jäätmeveo piirkondades kogutud olmejäätmete suunamine jäätmekäitluskeskusesse; tõepäraste andmete saamine

· ehitus- ja lammutusjäätmete käitlemine vastavalt kehtestatud nõuetele; ka vastavalt Narva linna ehitusmäärusele

Kõik need meetmed sisaldavad haldussuutlikkuse ja teenusekvaliteedi dimensioone, kuid huvitav on see, et kui üldistes eesmärkides on omavalitsuse haldussuutlikkuse tõstmine nii jäätmekäitluse korraldamise kui ka järelvalve suhtes eraldi punkt, siis eraldi meetmete kompleksi ei ole sellel eesmärgil. 
Narva linna ühisveevärgi ja –kanalisatsiooni arendamise kava aastateks 2008-2020

Lahendused probleemidele lk 96-97 ja 123-124

Joogiveekvaliteedi probleemide lahenduseks on:

· AS Narva Vesi veepuhastusjaama rekonstrueerimine lähimal võimalikul ajal (eeldatavasti 2010-2013).

· Mustajõe veehaarde osaline rekonstrueerimine (mikrofiltrite paigaldamine, vanade võrede asendamine).

· Laboriseadmete uuendamine. Põhjaveevarude uuringu tellimine selgitamaks, millisel määral võib Narva linn kasutada põhjavett ning kuidas on võimalik tekitada pinnaveekasutusele alternatiivne põhjaveekasutus.

· Siivertsis joogivee terastorustikud välja vahetada. Kui joogiveekvaliteedi näitajad ei parane, tellida Siivertsi puurkaevu joogiveekvaliteedi uuring ning võtta ette meetmed (projekteerimine ning seadmete ost ja paigaldus) rauasisalduse vähendamiseks.

Veevõrgu torustike probleemide lahenduseks on:

· Kriitiliste torustike rekonstrueerimine lähimal võimalikul ajal (eeldatavasti 2010- 2013).

· Kogu veevõrgustiku (kokku 136 km) võimaluste piires rekonstrueerimine pikaajalises plaanis.

· Veevõrgustiku eelmiste aastate tempos jätkuv plaaniline remont (ca 2,38 km/aastas) ja väljavahetus (ca 237 m/aastas).

· Uute lekete otsingu seadmete soetamine lekete paremaks leidmiseks.

· Torustike registreerimine ehitisregistris ja maakatastriregistris ning nendele kitsenduste seadmine.

· Hüdrantide ja hüdrantkaevude jätkuv plaaniline remont eelnevate aastate tempos,

· Joogiveekaevude ja sulgarmatuuri jätkuv plaaniline remont eelnevate aastate tempos.

· Siivertsi veekadude vähendamiseks vahetada välja kogu veevarustustorustik. 95 %  veevarustustorustikust vahetati 2007. aastal välja uute torustike (terastoru PVC ja PE toru vastu) vastu välja Ühtekuuluvusfondi projekti „Narva vee- ja heitveetorustikud” (meede nr. 2001/EE/16/P/PE/008) raames välja, kuid torustikud ei ole Ehitajalt 2008.a. märtsikuu seisuga Tellijale üle antud, kasutusluba pole väljastatud ning torusid veel ei kasutata. Veevarustustorustik planeeritakse anda Tellijale üle 2008.a. suvel. Siis saab selgitada, kas veekadude põhjuseks on veetorustiku mehaaniline lõhutus või veevargused või puurkaevu veemõõturi vigane näidik.

Masinapargiga seotud probleemide lahenduseks on:

· Veevõrgu masinapargi uuendamine.

lk 123-124

Settekäitluse probleemi lahendamiseks tuleb vaadelda eelkõige järgmised variandid:

· sette kompostimise tehnoloogia, mille tulemusena tekkinud kompost saab kasutada maade haljastamisel ja rekultiveerimisel või

· sette kuivatamine, mille tulemusena kuivatatud sete saab kasutada biokütusena ja samuti maade haljastamisel ja rekultiveerimisel.

Heitveepuhastusjaama probleemide lahendusteks on:

· Heitvete puhastusjaama sisenevate tööstuse olme- ja tööstusreovete pidev jälgimine ning mittevastavuse korral tööstuse informeerimine mittevastavusel, kui olukord läheb väga kriitiliseks, tuleb Narva linnal kaaluda võimalust lubada keelata tööstuse ülenormatiivse reoveesette vastuvõtmisest,

· Lobrihoidate sulgemiseks tagastamatu finantsabi saamine ning lobrihoidlate sulgemine,

· Töödeldud setete vaheladustamiseks mudaplatsi ehitus, töödeldud setete täiendavaks töötlemiseks kuivendusseadmete soetamine ja kuivendussõlme väljaehitamine.

· Veetustamistsehhi laiendamine koos uuringute, projekteerimise ja seadmete ostu ning paigaldusega. Vajadusel muude heitveepuhastusjaama tehnoloogiliste sõlmede laiendamine.

Kanalisatsioonitorustike probleemide lahenduseks on:

· Kriitiliste torustike rekonstrueerimine lähimal võimalikul ajal (eeldatavasti 2010- 2013).

· Kogu kanalisatsioonitorustiku (220 km) rekonstrueerimine pikaajalises plaanis (2015- 2020).

· Narva-Narva-Jõesuu vahelise survetorustiku (DN400) rekonstrueerimine lühiajalises plaanis (2010-2013).

· Kanalisatsioonivõrgustiku eelmiste aastate tempos jätkuv plaaniline remont (ca 332,6 m/aastas) ja uue ehitus (ca 77,2 m/aastas).

· Imi-survepesumasinate soetamine.

· CCTV- kaamera ja masina soetamine.

· Torustike registreerimine ehitisregistris ja maakatastriregistris ning nendele kitsenduste seadmine.

· Lahkvoolse sadrveekanalisatsiooni ehitamine pikaajalises plaanis kaasfinantseerimisallikate kaasabil.

· Reoveepumpla nr. 4 ja reoveepumpla nr. 5 rekonstrueerimine. Rekonstrueeritakse Ühtekuuluvusfondi „Narva vee- ja heitveetorustik” (meede nr. 2001/16/P/PE/008) raames. Tööd lõpetatakse 2008.a. detsembris.

· Ehitada Siivertsis kanalisatsioonitorustik, et tagada 100 % Siivertsi elanikele ühiskanalisatsioon. Ehitatakse Ühtekuuluvusfondi projekti „Narva vee- ja heitveetorustikud” (meede nr. 2001/16/P/PE/008) raames ning lastakse käiku 2008.a. detsembrikuus.

Masinapargiga seotud probleemide lahenduseks on:

· Kanalisatsiooni masinapargi uuendamine.

Kehtiva Narva linna üldplaneeringu kohaselt on linna tasakaalustatud arenguks vaja järgmisi territoriaalmajanduslikke ümberkorraldusi (lk 15):

· äriterritooriumite tihendamine ja sidumine;

· tööstusterritooriumide järk-järguline väljaviimine;

· elamualade elavdamine;

· üldkasutatavate alade (sh rohealad) hõrendamine.

Narva linna koostatava üldplaneeringu kohaselt on olulisemad arengupõhimõtted esitatud allpool. 

Lähima 10 kuni 15 aasta perspektiivis on Narva linna eesmärgiks linna territooriumil elanikele, külalistele ja turistidele võimalikult soodsate elamis- ja puhkamistingimuste tagamine. Kõik eluks vajalikud peamised funktsioonid, sealhulgas valdav osa töökohti ja arengutempole vastav sotsiaalne infrastruktuur peavad selleks asuma linna piires. Nii saab linn toimida ühtlasi tõmbekeskusena ümbruskonna valdadele. Seega on omavalitsuse ülesanne, läbi igapäevase planeerimise korraldamise ja ehitustegevuse ning linnaruumi heakorras hoidmise kontrolli, tagada tasakaalustatud linnaruum. Linnas peavad olema turvalised liikumisteed ja hõlpsad avalikud pääsud veekogude äärde ning puhke- ja haljasaladele ning hästi toimivad avalikud ja sotsiaalsed teenused (lk 28).
Narva linna üldplaneeringu keskkonnamõju strateegilise hindamise (KSH) aruanne (KSH koostamise eesmärgiks on üldplaneeringuga kavandatavate tegevustega kaasnevate võimalike keskkonnamõjude väljaselgitamine ja nende ulatuse hindamine, seega KSH iseenesest eesmärke linna arenguks ei püstita)

Selleks, et koostatava üldplaneeringuga ei suurendataks keskkonnariske, tuleb silmas pidada järgnevat (lk 48, 49):

· ohtlike ettevõtete lähiümbrusesse planeeritakse rohelise võrgustiku elemente;

· vältida ohtlike ettevõtete paigutamist üksteise lähedale;

· piirata ohtlike ainete vedu veekogude, sanitaarkaitsealade ja vähekaitstud põhjaveega alade läheduses;

· vältida/vähendada ohtlike veoste liikumist liiklusohtlikel ja ülekoormatud tänavalõikudel. 

Üldplaneeringu koostamisel olid KSH seisukohast lähtuvalt peamised eesmärgid, millele juhiti tähelepanu, tagamaks hea ja kvaliteetne elukeskkond Narva linnas (lk 58):

· Transpordiga kaasnevate negatiivsete keskkonnamõjude minimeerimine: kergliiklusvõrgustiku määramine, valglinnastumisest tulenevate mõjude ennetamine ja minimeerimine, elamupiirkondade polüfunktsionaalsus.

· Avaliku kasutusega alade olemasolu (pargid, veekogude äärsed alad), nende suurendamisele eelduste loomine, juurdepääsu tagamine kergliiklusteede kaudu.

· Rohelise võrgustiku määramine ja selle toimimisele eelduste loomine. „Roheliste alade” maksimaalne säilitamine ja suurendamine.

· Uute ettevõtlusalade määramine tagamaks ettevõtluskliima elavnemist, töökohtade loomist. Sealjuures seati selleks keskkonnatingimused, et ennetada olulise negatiivse keskkonnamõju esinemise võimalikkust ja tagada elukeskkonna kvaliteedi püsimine.

2.4. Valdkonna haldussuutlikkuse alase olukorra kirjeldus
Elukeskkonna ja keskkonna valdkonnas on rohkesti valdkondlikke arengukavasid ja siin on haldussuutlikkuse tõstmine ning avalike teenuste kvaliteedi tõstmine esmajoones seotud nende arengukavade efektiivse elluviimisega. Täna on probleemiks, et a) elluviimise üle puudub järelvalve, puuduvad konkreetsed vastutajad, finantseerimine pole piisav; b) arengukavade eesmärgid-tegevused ei pruugi üldse linna arengukava tegevuskavasse sissegi jõuda, sest planeerimine-aruandlus toimub linna arengukava keskselt ja valdkondlikest arengukavast tulenevaid ettepanekuid ei võeta sageli arvesse. Niisiis on paljud valdkondlikud arengukavad jäänud vaid paberile (konkreetset seisu on raske fikseerida, sest aruandlus puudub). Lühidalt, elukeskkonna ja keskkonna valdkonnas on peamiseks probleemiks valdkondlike arengukavade nõrk elluviimine, kuid probleemid saavad alguse planeerimises ja aruandluses ning neid tuleb lahendada eelkõige vastavas juhtimisplaanis. 
2.5. Hetkeolukorra SWOT-analüüs
Hetkeolukorra SWOT-analüüs koostati seminaris valdkonna töögrupis ja edastati hiljem osapooltele kommenteerimiseks, misjärel valmis allolev tabel. SWOT tabel oli otsene sisend juhtimisplaani eesmärkide ja tegevussuundade määratlemiseks.  
	Tugevused
	Nõrkused

	· Koostatud on valdkondlikud arengukavad, mille elluviimise ja täiendamise eest vastutavad konkreetsed struktuuriüksused

· Olemasolev ametikohtade struktuur vastab  üldjuhul tegevuskeskkonna vajadustele (ehk nendele ülesannetele, mis kohalikule omavalitsusele on õigusaktidega sätestatud)

· Finantsvahendid omavalitsuse tulemuslikuks juhtimiseks on linnaeelarves tagatud, võrreldes mõne muu omavalitsusega on Narva siiski suhteliselt heal tasemel ning suudab oma ülesandeid täita (siiski lähtutakse konkreetsest finantsvõimekusest)

· Tööks vajalikud protseduurireeglid, ametite ja ametnike vastutus on selgelt määratletud kõigis valdkondades (põhimäärus, linnavalitsuse/linnavolikogu määrused, ametijuhendid)  
· Infovahetus on võrreldes varasema perioodiga LVMA-s  paremal tasemel (toimuvad regulaarsed iganädalased osakonnajuhatajate nõupidamised) ning toimub operatiivne infoedastus kodanikele (veebileht, trükimeedia, korteriühistute infopunkt)

· On olemas kõrge kvalifikatsiooniga, motiveeritud ja kiiresti reageerivad (kommunaalmajanduses on kiire reageerimine esmatähtis) töötajad, samas on ka vähemkompetentseid töötajaid (kompetentsi poolest on personal ebaühtlase tasemega)


	· Valdkondlike arengukavade elluviimise jälgimine on nõrk ning aruandlus on ebakorrapärane ja ebapiisav

· Personal on osaliselt tööga üle koormatud,  on vaja lisatöötajaid või jaotada koormus ametnike vahel ühtlasemalt (olukorda raskendab asendamise mitte tasustamine)

· Kompetentside poolest on personal ebaühtlase tasemega ning seetõttu leidub ametnikke, kes on nö asendamatud (kui inimene on puhkusel, siis sageli asjad seisavad), olukorra parendamiseks tuleks efektiivsemalt vahetada puhkustega seotud infot

· Infovahetus linnavalitsuse ametite vahel on ebapiisav ja sageli liiga bürokraatlik ning aruandluse kord puudulik

· Motivatsioon tervikuna on meeskonnas nõrk ning karjäärivõimalused piiratud:

· Juhtide poolne juhtimine isikliku eeskuju demonstreerimisega puudulik; 

· meeskonna tunnetus nõrk; 

· strateegiliste eemärkide ja suundade selgitamine  ja töötajate suunamine madalal tasemel; 

· ülesannete püstitamine on mõnikord ebamäärane (juhid annavad ametnikule ülesande lahendamiseks, aga ei varusta neid juhistega mida teha)

· Juhtkonna  otsustusvõime on puudulik ning planeerimine lühiajaline, mille näiteks on pikaajaline otsuse langetamise periood; on juhtumeid, kus tundlikud teemad (poliitilise otsust nõudvad küsimused) delegeeritakse edasi reaametnikele ilma resolutsioonita mida teha ja kui madalama taseme ametnik ülesannet lahendama asub, siis tekib täiendav infomüra, mis toob omakorda probleeme kaasa (nn katkise telefoni fenomen), samuti unustatakse otsustes strateegiline komponent (PS! üks tehniline abivahend probleemi lahendamisel: kuivõrd  dokumendihaldussüsteemis on võimalik kommentaare anda, siis süsteem peaks nõudma resolutsiooni ilma milleta ei saa edasisi toiminguid teha)

· Protseduurireeglite kvaliteet on kohati ebapiisav (on mitmetimõistetavusi, kohati reeglid vananenud)

· Puudub riigihangete (lihtmenetlus) läbiviimise kord, täna on riigihangete planeerimine puudulik

· Finantsressursid on piiratud, sest arendusvajadused on suuremad kui võimalused, tingib vähesed koolitusressursid ja ametnike ebapädevuse

· Töökogemuste vahetamine Eesti omavalitsuste tasemel on puudulik

· Küsitlusi/uuringuid ei viida läbi piisavas mahus ja tegelikule vajadusele vastavalt

	Võimalused
	Ohud

	· Personali süstemaatiline täiendkoolitus ja täiendõpe (töötajaskonna motiveerituse tõstmine ning meeskonna tugevdamine), sh riigi sisestel koolitustel, seminaridel ja konverentsidel aktiivsem osalemine, kogemuste vahetamine

· Juhtkonnal probleemidesse sisuline süvenemine ja konkreetsete ülesannete püstitamine alluvatele

· On vaja läbi vaadata „vananenud“ protseduurireeglid ja need vajadusel korrastada ning uuendada

· Laialdasem info edastamine töötulemustest, eriti just kordaminekute tutvustamine nii  avalikkusele (avalike arutelude korraldamine, mitte ainult seadusega ettenähtud olukordades) ja ka (NB!) LV siseselt

· Arendada välja linnavalitsuse ühtne riigihangete läbiviimise kord

· Töötajate asendustasuks vahendite ettenägemine

· Kasutada ülikooli sidemeid, üliõpilaste ressurssi (kasvõi küsitluste, uuringute või analüüside tegemiseks; praktikantidena)
	· Juhtkond (inimesed, kes otsuseid langetavad) ei süvene ka haldussuutlikkuse parendusvaldkondadesse ja asjad ei muutu ka tulevikus

· Poliitilise tasandi otsustajate arusaamad ja linnavalitsuse planeerimistegevuse tulemused alati ei lange kokku (erinevad nägemused arengust)

· Madal koostöötahe avalikkuse, kodanike, MTÜ-de jt huvipoolte poolt 

· Mõned ametnikud pole huvitatud arenemisest (probleemseim on madal eesti keele oskus), vahendid nende taganttõukamiseks  (atesteerimine!) puuduvad

· Linna eelarve sissetulekud kahanevad


3. Juhtimisplaani eesmärgid

Soovitav olukord, mille saavutamisele Narva linnavalitsus püüab käesoleva dokumendi abil kaasa aidata, on määratletud Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavas.  
Visioon: Narva linnavalitsus on Ida-Virumaal kõrgeima haldussuutlikkusega omavalitsuse organ, sest: 

· linnavalitsuses töötavad kompetentsed ja motiveeritud töötajad; 

· linnavalitsuse struktuur ja sisemised protsessid toetavad kvaliteetsete avalike teenuste pakkumist kasutades sealhulgas innovatiivseid töömeetodeid; 

· linnavalitsuses on hästikorraldatud kommunikatsioon ja toimub tihe koostöö nii asutusesiseselt kui väliselt kaasates otsustusprotsessidesse aktiivselt elanikkonda, MTÜ-sid jt teisi huvipooli. 

Haldusvõimekuse tugevdamise visiooni alusel formuleeriti strateegilised eesmärgid, mis  loodi iga vastava arenguvisiooni osa jaoks eraldi. Strateegiliste eesmärgi saavutamiseks määratleti tegevussuunad ja omakorda iga tegevussuuna raames kirjeldati ülesanded. Ülesanded jagunevad tegevusteks, mis on antud tegevuskavas.
Et haldusvõimekuse tugevdamise ning avalike teenuste kvaliteedi tõstmise arengukava eesmärgid ja tegevussuunad oleks sidustatud juhtimisplaani eesmärkide ja tegevussuundadega, on sulgudes antud haldusvõimekuse tugevdamise arengukava eesmärkide/tegevussuundade numeratsioon. 

STRATEEGILISED EESMÄRGID, TEGEVUSSUUNAD JA ÜLESANDED

Visiooni osa: Linnavalitsuses töötavad kompetentsed ja motiveeritud töötajad

Strateegiline eesmärk 1 (1.1): Ametnike kompetentsus on paranenud

Tegevussuund 1.1 (1.1.1): Kvaliteetse personalijuhtimise tagamine

Ülesanded: 

· Linnavara- ja Majandusameti baasil riigihangete korraldamise kompetentsikeskuse väljaarendamine
Visiooni osa: Linnavalitsuse struktuur ja sisemised protsessid toetavad kvaliteetsete avalike teenuste pakkumist kasutades sealhulgas innovatiivseid töömeetodeid

Strateegiline eesmärk 2 (2.1): Organisatsioon toimib tõhusalt ja struktuur vastab tegevuskeskkonna vajadustele

Tegevussuund 2.1 (2.1.1): Protsesside arendamine organisatsiooni efektiivsema toimimise saavutamiseks

Ülesanded:  

· Protseduurireeglite auditeerimine 

Strateegiline eesmärk 3 (2.2): Tõhus planeerimise ja aruandluse korraldus toetab linna arengukava ja valdkondlike arengukavade eesmärkide saavutamist 

Tegevussuund 3.1 (2.2.1): Planeerimise ja aruandluse süsteemi arendamine

Ülesanded: 

· Valdkondlike arengudokumentide elluviimise tõhustamine 

· Narva linna strateegia ja arengukava, üldplaneeringu ning valdkondlike arengukavade sidustamine 

Strateegiline eesmärk  4 (2.5): Avalike teenuste kvaliteet on tõusnud 

Tegevussuund 4.1 (2.5.1): Avalike teenuste parendamine

Ülesanded: 

· Teenuseosutamise efektiivsuse analüüsimine 

· Avalike teenuste standardite loomine ja avalikustamine prioriteetsetes valdkondades

4. Tulemuste saavutamise hindamine
	Strateegilised eesmärgid
	Mõõdikud

	Ametnike kompetentsus on paranenud
	Arenguvestlustel välja selgitatud töötajate hinnang koolituse tulemuslikkusele; atesteerimise tulemused; töötajate koolitusel osalemise protsent; atesteerimise süsteem on juurutatud; tööjõu voolavuse näitajad;

	Tõusnud on ametnike motivatsioon 
	Töötajate töörahulolu koondindeks; töötajate pühendumise indeks; tööjõu voolavuse näitajad; töötajate hinnang juhtide juhtimisele ja eestvedamisele rahulolu-uuringus

	Töötajad on teadlikud organisatsioonis toimuvast
	Loodud on info vahetamiseks vajalik infotehnoloogiline keskkond (intranet); Töötajate rahulolu-uuringus info liikumisele antud hinnangud

	Organisatsioon toimib tõhusalt ja struktuur vastab tegevuskeskkonna vajadustele
	Välja on töötatud töötajate rahulolu-uuringu metoodika ja uuring on läbi viidud; Töötajate hinnang rahulolu-uuringus küsimusele "töö hulk on mulle ülejõu käiv"; Töötajate rahulolu-uuringus antud hinnangud koostööle; CAF enesehindamise tulemused; Kodanike rahulolu pakutavate teenustega (kaebuste arv, küsitluste tulemused);

	Tõhus planeerimise ja aruandluse korraldus toetab linna arenguvisiooni saavutamist
	Linna arengukava eesmärgid saavutatakse (andmed linna arengukava projektide/tegevuste täitmise kohta); olemas on jooksev ülevaade linna arengudokumentide eesmärkide täidetusest; Otsuste langetamise kiirus; aruandluse kvaliteet

	Finantside ja teiste varade juhtimine on eesmärgipärane ja säästlik
	Finants- ja teiste auditite tulemused on positiivsed ning olulisi puudujääke ei leita; välisfinantseerimise osakaal eelarves; eelarve planeerimise täpsus eelarve tulude ja kulude lõikes keskmiselt (+/-%)

	Avalike teenuste kvaliteet on tõusnud ja sisemised protsessid on efektiivselt korraldatud
	Protsessid on kaardistatud ja kirjeldatud; Kodanike rahulolu pakutavate teenustega (kaebuste arv, küsitluste tulemused); Toimub regulaarne protsesside auditeerimine (ülevaadatud protsesside/protseduuride arv),  Protsesside auditeerimise tulemused on positiivsed (mittevastavuste ja parendusettepanekute arv); Riigihangete korraldamise auditeerimise tulemused; Korrektselt läbiviidud hangete arv

	Kaasamissüsteem tagab kõikide oluliste huvipooltega arvestamise ja nende rahulolu kaasatusega 
	Loodud on partnerlus ja kommunikatsioonistrateegia; Linna arengukava eesmärgid saavutatakse; andmed linna arengukava projektide/tegevuste täitmise kohta; poliitiline tasand osaleb arengudokumentide ettevalmistamisel (osalejate arv strateegiakoosolekutel); Huvipoolte rahulolu-uuringu kaasamisega seotud indeksi tulemused

	Avalikkus on teadlik organisatsioonis toimuvast
	Huvipoolte rahulolu-uuringu infojagamisega seotud tulemused; meedia esindajate hinnang meediasuhtlusele; positiivse ja negatiivse tonaalsusega meediakajastuse suhe; hinnang linna kodulehe informatiivsusele ja kasutajasõbralikkusele

	Narva linnavalitsus teeb tihedat koostööd teiste KOVidega, MTÜ-dega jt osapooltega 
	Huvipoolte rahulolu-uuringu tulemused; ühisprojektide arv ja nende tulemused


5. Tegevuskava 

Siia tuleb exceli tabel tegevuskavaga!



































































































Liikluskorraldus-teenistus


Peaspetsialist


Spetsialist





Keskkonnateenistus


Peaspetsialist


KOV keskkonnainspektor





Teedeteenistus


Peaspetsialist


Vanemspetsialist


Spetsialist





Heakorra- ja haljastusteenistus


Peaspetsialist


Vanemspetsialist





Ehitusteenistus


Peaspetsialist


4 vanemspetsialisti





Elamuteenistus


Peaspetsialist


2 spetsialisti








Rendi- ja müügiteenistus


Peaspetsialist


2 vanemspetsialisti





Väärteomenetlus-teenistus


Peaspetsialist


Spetsialist





Raamatupidamis-


osakond


Pearaamatupidaja


Vanemraamatu-pidaja


3 raamatupidajat


Juhtivökonomist





Kommunaal-majandusosakond


Juhataja





Varade osakond





Juhataja





Üldosakond:


Juhataja


Jurist


Referent-tõlk


Projektide koordinaator


Registripidaja


Sekretär


Personalispetsialist-majandusjuhataja


Koristaja


Autojuht





Linnavara- ja Majandusamet





Direktor

